नारी को अपने अंदर की शक्ति को पहचानना होगा
जिले की 14 उत्कृष्ट महिलाएं सम्मानित
भास्कर संवाददाता | दतिया
महिला और पुरुष जीवन के दो पहिए हैं। जो साथ साथ चलते हैं। पुरुष यदि घर में शेर बनकर रहेगा तो महिला भी उस पर दुर्गा बनकर सवारी करेगी। यदि वह नारायण बनकर रहेगा तो नारी लक्ष्मी बनकर साथ रहेगी। इसलिए नारी को भी अपने अंदर की शक्ति को पहचानना होगा। यह बात ग्वालियर निर्भया ब्रांच के प्रभारी अर्चना सिंह कंषाना ने महिला दिवस से एक दिन पूर्व आयोजित कार्यक्रम में बतौर मुख्य अतिथि कही। यह कार्यक्रम बेटी क्लब एवं सुमनराज समाज विकास संस्थान की ओर से आलोक भवन में आयोजित किया।
कार्यक्रम की अध्यक्षता पूर्व नगरपालिका अध्यक्ष कृष्णा कुशवाहा ने की। विशिष्ट अतिथि बतौर क्लब की अध्यक्ष आकांक्षा रावत, पत्रकार गायत्री मोर और विकासखंड महिला सशक्तिकरण अधिकारी मिथलेश श्रीवास्तव मौजूद रही। कार्यक्रम के दौरान जिले की 14 महिलाओं का सम्मान किया गया। इस अवसर पर अध्यक्षता कर रही श्रीमती कुशवाहा ने कहा कि महिलाएं अब हर क्षेत्र में अपनी पहचान बना रहीं हैं। अब वे चौका चूल्हा छोड़कर पुरुषों के साथ कंधे से कंधा मिलाकर कार्य कर रही हैं।इस कार्यक्रम में डॉ मधुर गुरहा, पद्मा गोस्वामी, रेखा शर्मा, किरन गुप्ता, सुमन दांगी, अनीता कुशवाहा, अनुराधा आचार्य, अर्चना गुप्ता, आरती यादव, मोहिनी सक्सैना, भावना अहिरवार, नंदा कुकरेजा, प्रियंका शर्मा, गीता शर्मा को शाल श्रीफल और सम्मान पत्र देकर सम्मानित किया गया।
महिलाओं का सम्मान करते बेटी क्लब एवं सुमनराज संस्था के लोग।
hin_Deva awa_Deva bho_Deva hin_Deva hin_Deva hin_Deva